Nefren asentel-agi, acku tamsalt-agi n yirwasen d ugur ameqqran ass-agi deg tutlayt n tmaziɣt, tuget n tezrawin ttwaxedment ama ɣef tsekla tatrart (ungalen, tullisen) ama ɣef ttawil n taywalt (rradyu), acku di taggara-agi yeṭṭuqet wugur-agi n yirwasen, izad usnulfu di tutlayt taqbaylit, ayen yeǧǧan amdan mi ara d-iɣer isallen deg uɣmis ur ten-ifehhem ara, amzun s tutlayt taberranit i ten-yeqqer.